**OTTHONÁPOLÁSI ŐRIZET ELRENDELÉSE IRÁNTI KÉRELEM**

**Mire jó ez a kérelem és hogyan kell használni?**

Ha Ön otthonápolási őrizetet szeretne kérni, akkor ebbe tudja beleírni az Önre vonatkozó információkat. Azt, hogy milyen dolgokat érdemes beleírni, a [kérelemmintából és a kitöltési](https://helsinki.hu/wp-content/uploads/2024/02/otthonapolasi_kitoltesi_utmutato_es-kerelemminta.pdf) [útmutatóból](https://helsinki.hu/wp-content/uploads/2024/02/otthonapolasi_kitoltesi_utmutato_es-kerelemminta.pdf) tudhatja meg. A kérelemmintában kitalált esetek és példák vannak. Ezek ötletet adhatnak Önnek a saját kérelme elkészítéséhez.

**A kérelme megírása előtt mindenképpen olvassa el kitöltési útmutatót!**

Ezt a kérelmet csak akkor töltse ki, ha a kitöltési útmutatót elolvasta. Ebbe csak az Önre vonatkozó információkat írja be.

***Törvényszék neve:***

*törvényszék címe:*

**Tisztelt Bíróság!**

Alulírott,

**név:**

születési hely és idő:

anyja neve:

nyilvántartási szám:

büntetés-végrehajtási anyaintézet:

*(büntetés-végrehajtás tényleges helye):*

a veszélyhelyzet ideje alatt egyes büntetés-végrehajtási szabályok eltérő alkalmazásáról szóló 6/2023. (II. 21.) BM rendelet (továbbiakban: Rendelet) 3. § (1) és (2) bekezdése alapján, tekintettel a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény (továbbiakban Bv.tv.) 11. § (1) bekezdésére,

**OTTHONÁPOLÁSI ŐRIZET**

**elrendelése iránti kérelmet terjesztek elő, amelynek végrehajtását**

**… szám**

**alatti ingatlanban kérem elrendelni …….………………………………………..ápolása és gondozása alatt, az alábbi indoklás alapján.**

1. **A kérelmet megalapozó tények, körülmények**
	1. **Egészségi állapot**
	2. **Magatartás a szabadságvesztés ideje alatt**
	3. **Szabadulást követően**
2. **Releváns jogszabályok**

A Rendelet 3. § (1) bekezdése szerint:

„Az a krónikus betegségben szenvedő elítélt, akiről a büntetés-végrehajtási intézet (a továbbiakban: bv. intézet) orvosa (a továbbiakban: bv. orvos) - szükség esetén szakorvos bevonásával - megállapította, hogy az alapvető szükségleteinek kielégítésére nagyobbrészt vagy teljes mértékben önállóan képtelen, mindennapi életvitelében folyamatos segítségre, ápolásra szorul, és egészségi állapotában meghatározható időn belül érdemi javulás nem várható, otthonápolási őrizetbe helyezhető, ha van olyan személy, aki írásban tett nyilatkozatban vállalja a gondozását.”

1. **Jogi érvelés**

Esetemben a rendeletben előírt feltételek – az alábbiakban részletezettek szerint – maradéktalanul teljesülnek, továbbá nem merülnek fel a Rendelet 3. § (5) bekezdésében felsorolt kizáró feltételek sem.

Az irányadó joggyakorlat szerint (ld. pl. a Szegedi Törvényszék másodfokú tanácsát) a BM rendeletben megfogalmazott feltételeken túl további kritériumok nem szabhatóak az otthonápolási őrizet elrendeléséhez: “Mindezek alapján tévedett az elsőfokú bíróság, amikor az eljárás során a fent idézett objektív jogszabályi feltételek fennállása és kizáró okok hiánya ellenére a többszörös büntetett előéletet, a bv. intézetben tanúsított magatartást, a csekély kriminológiai veszélyességű környezetet, az ítélet alapjául szolgáló bűncselekmény tárgyi súlyát mérlegelve mellőzte az otthonápolási őrizetet. Mivel az elítélt egészségi állapota az előzőekben hivatkozott jogszabályi feltételek megállapíthatóságát megalapozta, az otthonápolási őrizet engedélyezését a bíróság elrendelte."

Fontosnak tartom hangsúlyozni, hogy esetemben a hivatkozott, a magatartásomra és a szabadulásomat követő terveimre vonatkozó szubjektív jellegű körülmények is alátámasztják az otthonápolási őrizet elrendelésének célszerűségét.

* 1. **Krónikus megbetegedés**

Az orvostudományban a „krónikus” hosszan tartó, lassú lefolyású betegséget vagy egészségi állapotot jelöl, azaz az akut megjelölés ellentéte. Ebbe a kategóriába tartoznak a gyógyíthatatlan, vagy csak nehezen, hosszasan és alacsony sikerességi rátával gyógyítható betegségek, állapotok is, amelyekre a tudomány jelenlegi állása szerint nem létezik biztos gyógymód.

* 1. **Segítségnyújtás szükségessége**

A rendelet szerint az otthonápolási őrizet előfeltétele, hogy alapvető szükségleteinek kielégítésére önállóan – legalább részben – képtelen legyen, vagyis az, hogy a fogvatartott mindennapi életvitelében folyamatos segítségre/ápolásra szoruljon.

* 1. **Érdemi javulás nem várható egészségügyi állapotomban**
	2. **Gondozás vállalása**
1. **Egyéb nyilatkozatok**

A fentiek alapján arra a következtetésre juthatunk, hogy jelenleg nem jelentek veszélyt a társadalomra, a büntetés célja további bv. intézetben történő szabadságelvonás nélkül is elérhető. **Ezért kérem a T. Bíróságot, hogy otthonápolási őrizetemet rendelje el.**

Kelt.:

Tisztelettel:

…………………………………………

Mellékletek: